Гулъытэ щымыщIэу
Демократием и телъхьэ щIалэгъуалэм я дунейпсо федерацэм и унафэкIэ, мэлыжьыхьым и 24-м ягъэлъапIэ ЩIалэгъуалэм я зэкъуэтыныгъэм и дунейпсо махуэр. Къэрал къулыкъущIэхэм, жылагъуэм, хъыбарегъащIэ IуэхущIапIэхэм щIэблэм я псэукIэм, гугъуехьхэм иджыри зэ гу лъатэн папщIэ ягъэуващ ар. ИкIи япэ дыдэу Iэтауэ 1957 гъэм ирагъэкIуэкIауэ щытащ.
ЩIалэгъуалэ, жылагъуэ зэгухьэныгъэхэм, цIыхубэм, зи сабийхэм, абыхэм я щIэблэм я къэкIуэнум ирипIейтей балигъхэм я къарур зэрагъэуIумэ, яхузэфIэкIынущ ныбжьыщIэхэм я хуитыныгъэхэр хъумэным нэхъ егугъуныр. Экономикэм, социальнэ Iуэхухэм, щIэныгъэм, техникэм ехьэлIауэ ныбжьыщIэхэм яIэ творческэ жыджэрагъыр егъэфIэкIуэныр, къыдэкIуэтей щIэблэм яхуэгъэза унафэхэмрэ хабзэхэмрэ къызэпымыудыныр гъэбыдэныр къайхъулIэнущ.
Иджырей гъащIэм уи щIалэгъуэу ухэтыныр тыншу пIэрэ? Ар зэлъытар щIалэгъуалэм я Iуэху дагъэкIыжын папщIэ къызыкъуах жэрдэмырщ, ахэр зэкъуэтынырщ.
НэщIэпыджэ Замирэ.
